Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 434/14/5506	Martin, 27.3.2015
EEČ : 2-40-44-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
2.	XXXXX
	dátum narodenia: XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Martin - Východ pod spisovou značkou ORP-1105/OV-MT-2014.
dňa 07.05.2014 v čase o 21.20 hod. na mieste verejnosti prístupnom v Martine na ulici XXXXX pred vchodom XXXXX bytového domu, fyzicky napadol XXXXX tým spôsobom, že ju chytil spredu za mikinu pri krku a najmenej trikrát jej udrel hlavu o stenu, pričom ju stále držal za mikinu, následkom čoho si poškodená silne udrela zadnú časť hlavy, pričom ale lekárske ošetrenie na mieste odmietla, následne po útoku vyšiel z vchodu XXXXX, ktorý obvineného slovne napomenul, aby s útokom prestal, načo obvinený pristúpil k nemu a fyzicky ho napadol tak, že ho udrel zovretou päsťou do oblasti tváre, načo XXXXX spadol a na zem, kde sa ho obvinený snažil ešte viackrát zasiahnuť do tváre a kopnúť do nôh, čo však XXXXX vykryl a obvineného zvalil na zem, a zabránil mu v ďalšom pohybe, čím týmto svojim konaním XXXXX spôsobil XXXXX, nar. XXXXX, bytom XXXXX opuch v zadnej časti hlavy bez lekárskeho ošetrenia a XXXXX, nar. XXXXX, bytom XXXXX, XXXXX mierny opuch v ľavej časti tváre pod okom bez potreby liečenia. 

Odôvodnenie: 
Uznesením povereného príslušníka OO PZ Martin-východ pod ČVS: ORP-1105/OV-MT-2014 z 28.08.2014 bolo podľa § 199 ods. 1 Tr. poriadku začaté trestné stíhanie a zároveň podľa § 206 ods. 1 Tr. por. aj vznesené obvinenie XXXXX, nar. XXXXX pre prečin výtržníctva podľa § 364 ods. 1 písm. a/ Tr. zákona, ktorého sa mal dopustiť na tom skutkovom základe, ako je uvedené vo výrokovej časti tohto uznesenia.
 
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Po preskúmaní predmetného spisového materiálu som zistil, že obvinený sa ku skutku, ktorý sa mu kladie za vinu priznal, a po poučení o možnosti uzavretia zmieru, vyjadril s týmto alternatívnym spôsobom ukončenia trestného stíhania súhlas.
 
Poškodení taktiež vyslovili svoj súhlas k mediáci. 

Keďže v danej veci boli splnené podmienky pre prípadné uzavretie zmieru medzi obvineným a poškodenými, keďže v predmetnej veci ide o trestný čin, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por., predložil som spisový materiál probačnému a mediačnému úradníkovi Okresného súdu Martin za účelom vykonania zmierovacieho konania.  

Obvinený a poškodení uzavreli dňa 17.03.2015 pred probačným a mediačným úradníkom na Okresnom súde Martin, zmier. V rámci zmierovacieho konania obvinený vyhlásil, že spáchal skutok pre ktorý je stíhaný, a za svoje konanie sa poškodeným ospravedlnil. Poškodení vyhlásili, že od obvineného nepožadujú žiadnu náhradu škody, čím považujú svoje nároky zo strany obvineného v celom rozsahu uspokojené.
 
Obvinený aj poškodení so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.

Obvinený taktiež zložil na účet Okresnej prokuratúry Martin peňažnú sumu vo výške 50,- €, určenú na všeobecne prospešné účely, pričom celá suma je určená štátu na peňažnú pomoc obetiam trestnej činnosti. Zloženú sumu považujem za primeraná závažnosti spáchaného trestného činu a majetkovým pomerom obvineného.

Obvinený má v registri trestov jeden záznam z roku 2008, pričom ide o druhovo odlišnú trestnú činnosť  a naviac uvedené odsúdenie bolo zahladené a na obvineného sa hľadí, akoby nebol odsúdený.

Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, postoj k spáchanej trestnej činnosti, som dospel k záveru, že takýto spôsob rozhodnutia je dostačujúci. 

Na základe uvedených skutočností som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor